Što je samopotpisani korijenski CA?
CA koji se ne oslanja na drugi CA za svoje potvrđivanje naziva se “korijenski” (ili “sidreni”) CA. CA koji se za potvrđivanje oslanja na drugi CA naziva se “prijelazni CA”. Pouzdanje u takav korijenski CA mora se uspostaviti na neki drugi način izuzev certifikatom. Sistemski softver vašeg računala sadrži popis prihvatljivih korijenskih CA identiteta koje je Apple prethodno kvalificirao. Možete dodati druge CA-ove na taj popis koristeći aplikaciju Pristup privjesku ključeva, ili vaš administrator to može učiniti za vas.

Što je prijelazni autoritet za certifikat?
Autoritet za certifikat (CA) koji se za potvrđivanje oslanja na drugi CA naziva se Prijelazni CA. Potvrđivanje prijelaznog CA ovisi o CA-u koji ga je izdao, te ga on može poništiti ili opozvati. Izdavajući CA obično koristi prijelazne CA-ove za delegiranje autoriteta za podskup njegovog postupka, kao što je određena upotreba ili klasa korisnika. Ako se vi ili vaš sustav pouzdajete u izdavatelja prijelaznog CA, on će se također pouzdati u prijelazni CA, osim ako ovo izričito ne promijenite. Možete također izravno dodijeliti pouzdanje prijelaznom CA-u bez pouzdavanja u njegovog izdavatelja. Međutim, ovo zaobilazi provjere valjanosti koje se temelje na autoritetu izdavatelja. Kod izrade prijelaznog CA-a s Asistentom za certifikate, postojeći korijenski ili prijelazni CA (uz njihov odgovarajući privatni ključ) mora biti prisutan kako bi ga potpisao.

Što znači “Podesi ovaj CA kao standardni”?
Kod prihvaćanja zahtjeva za potpisivanje certifikata od korisnika, standardni CA automatski će se odabrati u skočnom izborniku dostupnih Autoriteta za certifikate. Kad kliknete “Podesi ovaj CA kao standardni”, naziv CA-a koji ste odabrali gore, postat će standardni CA.

Kako se koristi “E-mail od”?
Nakon što je Asistent za certifikate izradio vaš Autoritet za certifikate, moći ćete izraditi datoteku pozivnice kojom korisnici mogu zatražiti certifikat od vašeg Autoriteta za certifikate. Korisnik može dvaput kliknuti na ovu datoteku pozivnice i Asistent za certifikate vodit će ih kroz proces zahtijevanja certifikata. Zahtjev za certifikat šalje se na e-mail adresu koja je unesena ovdje.